**П Р И Л О Г**

**НАЦРТ ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за животна средина и просторно планирање |
| Назив на предлогот на закон: | Предлогот на Закон за изменување и дополнување на законот за животната средина |
| Одговорно лице и контакт информации: | Билјана Тешева Ѓоргиевска, Раководител на Сектор за правни и општи работи  Кузман Куновски, Раководител на одделение Сектор за правни и општи работи  Анета Михајловска, Виш соработник, Сектор за правни и општи работи |
| Вид на Извештај: | Нацрт  Предлог |
| Обврската за подготовка на предлогот на закон произлегува од: | Годишна програма за работа на Владата на Република Северна Македонија  НПАА  Заклучок на Владата на Република Северна Македонија  Друго |
| Поврзаност со Директивите на ЕУ: | Има транспонирана мерка поврзана со Директивата 2014/52/ЕУ за изменување наДирективата 2011/92/ЕУ за оцената на влијанијата на одредени јавни и приватни проекти врз животната средина |
| Дали нацрт извештајот содржи информации согласно прописите кои се однесуваат на класифицираните информации: | Да  Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за дигитална трансформација: |  |
| Рок за доставување на предлогот на закон до Генералниот секретаријат |  |

**1. Опис на состојбите во областа и дефинирање на проблемот**

* 1. **Опис на состојбите**

Со досегашната актуелна правна рамка од областа на заштита на животната средина опфатена со законската рамка согласно Законот за животната средина („Службен весник на Република Македонија“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15, 192/15, 39/16 и 99/18 и „Службен весник на Република Северна Македонија“ бр. 89/22 и 171/22), се овозможи зачувување, обновување и унапредување на квалитетот на животната срдина, заштита на животот и здравјето на луѓето, заштита на биолошката разновидност, рационално и одржливо користење на природните богатства и спроведување и унапредување на мерките за решавање на регионалните и глобалните проблеми на животната средина.

За справувањето со проблемите кои претставуваат закана и имаат силни влијанија врз животната средина, потребен е заеднички координиран пристап.

Усвојувањето и хармонизацијата на целокупното законодавство за животна средина носи јасни насоки за правецот на движење во иднина, но и голем број обврски како на национално, така и на локално ниво.

Со процесот на отпочнување на преговорите со ЕУ се наметна потребата од усогласување со Европското законодавство и воспоставување на правна рамка за негова примена, што конкретно се однесува и на Директивата 2014/52/ЕУ на Европскиот парламент и на Советот од 16 април 2014 за изменување наДирективата 2011/92/ЕУ за оцената на влијанијата на одредени јавни и приватни проекти врз животната срединадонесена од Европскиот парламент и на Советот на Европа на 13 декември 2011 година.

Започнат е процесот на апроксимација на ЕУ законодавството од областа на животната средина преку транспонирање на ЕУ Директивите во сите области на животната средина (отпад, вода, воздух, бучава, хемикалии, индустриска контрола на загадувањето), кој се одвива континуирано во поглед на донесените закони, вклучувајќи го и Законот за животната средина (со неговите измени и дополнувања во овој период), додека процесот на усогласување на техничките барања дадени во анексите на ЕУ Директивите во форма на подзаконски акти е во напредна фаза.

Според законодавството на Европската унија со оваа Директивата се хармонизираат начелата за оцена на влијаниjaта врз животната средина на проекти преку воведување минимални барања, во самите проекти кој се оценуваат, главните обврски на носителите на проектите, учеството на надлежните органи и на јавноста, а тоа придонесува за зголемување на нивото на заштита на животната средина и човечкото здравје.

Неопходно е да се измени Директивата 2011/92/ЕУ со цел да се зајакне квалитетот на постапката за оцена на влијанијата врз животната средина, да се усогласи постапката со начелата на разумно регулирање и да се подобри доследноста на нејзиното спроведување со законодавството и политиките на Унијата, како и со стратегиите и политиките развиени од земјите-членки во области од национална надлежност.

Согласно Директивата 2014/52/ЕУ за изменување наДирективата 2011/92/ЕУ за оцената на влијанијата на одредени јавни и приватни проекти врз животната средина, ефектите на проектот врз животната средина треба да се проценат за секој поединечен случај и на соодветен начин, имајќи ги предвид следните фактори: а) човек, фауна и флора; б)почва, вода, воздух, клима и пејзаж; в) материјални добра и културно наследство како и г) интеракција помеѓу претходнонаведените фактори, а се со цел високо ниво на заштита на човечкото здравјето и квалитетот на животот преку подобра животна средина и одржување на разновидноста на видовите и репродуктивениот капацитет на екосистемот како основен ресурс за живот.

Исто така, треба да се утврдат зајакнати критериуми за оцена на влијанието врз животната средина во прекуграничен контекст и да се земат предвид случувањата на меѓународно ниво.

* 1. **Причини за проблемите кои се предмет на разгледување**

Со процесот на отпочнување на преговорите со ЕУ се наметна потребата од усогласување со Европското законодавство и воспоставување на правна рамка за негова примена, што конкретно се однесува и на Директивата 2014/52/ЕУ за изменување наДирективата 2011/92/ЕУ за оцената на влијанијата на одредени јавни и приватни проекти врз животната средина.

Во последната деценија, прашањата за животната средина, како што се ефективноста на ресурсите и одржливоста, заштитата на биолошката разновидност, климатските промени и ризиците од несреќи и катастрофи, станаа поважни во креирањето политики. Затоа, тие треба да преставуваат важни елементи во процесите на оцена и на одлучување.

Мерките преземени за избегнување, спречување, намалување и ако е можно, неутрализирање на значајни штетни влијанија врз животната средина, посебно врз видовите и живеалиштата треба да придонесат за избегнување секакво отстапување од квалитетот на животната средина и секаква нето загуба на биолошката разновидност, во согласност со обврските на Унијата, поконкретно „Стратегија на Унијата за биолошка разновидност до 2020 год“.

Со цел да се осигура високо ниво на заштита и на морската животна средина, особено на видовите и на живеалиштата, оцената на влијанијата врз животната средина и постапките за проверка на проекти од морската животна средина треба да ги земат предвид карактеристиките на тие проекти, со посебно внимание на употребените технологии (на пример сеизмички проучувања користејќи активни сонари).

Исто така се наметнува потребата од оцена на штетните влијанија на проектите и врз биолошката разновидност со цел да се избегнат или минимизираат таквите влијаијанија за да се спречи загубата на биолошката разновидност, деградација на екосистемитем меѓудругото и нивна обнова што е во контекст на целите и активностите кои произлегуваат од Стратегијата на Унијата за биолошка разновидност до 2020 год.

Во Планот за ефективноста на ресурсите во Европа се истакнува важноста на одржливото користење на почвите и на потребата за решавање на неодржливото зголемување на населените области во текот на времето (искористување на земјиштето) со тоа што од економско и социјално значење е доброто управување со земјиштето, вклучително и почвата и потребата од спречување на процес на деградација на земјиштето. За таа цел, треба да се земе во предвид ограничувањето на штетното влијанието на јавните и приватните проекти врз земјиштето, особено искористувањето на земјиштето, почвите, органските материи, ерозијатата, збиеноста на населените области, согласно соодветни планови за користење на земјиштето и политиките на национално, регионално и локално ниво.

Промената на климата ќе продолжи да причинува штета на животната средина и да го попречува економскиот развој. Во овој поглед, соодветно е да се оцени влијанието на проектите врз климата (на пример емисиите на стакленички гасови) и нивната подложност на промена на климата.

Со цел подобро да се зачува историското и културното наследство и пределот, важно е при оцените на влијанијата врз животната средина да се обрне внимание на видливото влијание на проектите, имено на промената на изгледот или на видот на изградениот или на природниот предел и на градските подрачја.

За да се овозможи високо ниво на заштита на животната средина, потребно е да се преземат мерки на претпазливост за одредени проекти кои, поради нивната подложност на големи несреќи и/или природни катастрофи (како што се поплави, зголемување на морското ниво или земјотреси) веројатно би имале значајни штетни влијанија врз животната средина. За такви проекти, важно е да се земе во предвид нивната подложност (изложеност и издржливост) на големи несреќи и/или катастрофи, ризикот на тие несреќи и/или катастрофи кои се случуваат и импликациите за веројатноста од значајни штетни влијанија врз животната средина.

**2. Цели на предлог-регулативата**

Со измените и дополнувањата во Законот за животната средина ќе овозможи спроведување на Директивата 2014/52/ЕУ на Европскиот парламент и на Советот, поконкретно хармонизирање на начелата за оцена на влијанијата врз животната средина на проекти преку воведување минимални барања во поглед на видовите проекти кои се оценуваат, главните обврски на носителите на проекти, учеството на надлежните органи и на јавноста, а тоа придонесува за високо ниво на заштита на животната средина и на човечкото здравје.

Со донесување на Законот за животната средина ќе се овозможи:

* зачувување, обновување и унапредување на квалитетот на животната срдина;
* обезбедување висок степен на заштита на животот и здравјето на луѓето;
* заштита на биолошката разновидност и деградација на екосистемите;
* рационално и одржливо користење на природните богатства;
* зачувување на вредноста на културното наследство за општеството;
* спроведување и унапредување на мерките за решавање на регионалните и глобалните проблеми во животната средина;
* воспоставување на еквивалетни барања за заштита на животната средина за сите видови проекти, согласно влијанието што го имаат од вршењето на дејноста или активноста;
* намалување, избегнување и спречување на ризици од настанување големи несреќи и/или катастрофи со импликации за веројатноста од значајни штетни влијанија врз животната средина и
* и зајакнување на транспарентноста и јавниот пристап до информации за животната средина.

Република Северна Македонија е земја кандидат од декември 2005 година и како таква е посветена да го транспонира и имплементира законодавството на ЕУ за животната средина и да поднесува Годишен извештај за постигнатиот напредок.

Со транспонирање на Директивата 2014/52/ЕУ ќе се зајакне квалитетот на постапката за оцена на влијание врз животната средина односно ќе се осигура дека заштитата на животната средина е подобрена, ефективноста на ресурсите е зголемена и одржливито развој е подржан.

Исто така се дополнува и висина на надоместоците за увоз и извоз и надоместок за  правни и физички лица што ја загадуваат животната средина со користење на пловни објекти и трактори, и дефинирање на супстанциите кои ја осиромашуваат озонската обвивка согласно Монтрелскиот пророкол.

**3. Опис на можните решенија (опции) за решавање на проблемот**

**3.1 Опис на решението „Не прави ништо“- недонесување на** **Закон за животната средина**

Со недонесувањето на Законот, сценариото „Не прави ништо“ значи дека ќе нема промена во постојната законска регулатива за проекти кои користат или влијаат врз вредни ресурси, проекти предложени за еколошки чувствителни подрачја или проекти со потенцијално опасни или непоправливи влијанија врз животната средина.

Со Законот за животна средина во глава XI - Оцена на влијанијата на определни проекти врз животната средина е утврден начинот на спроведување постапка за оцена на влијание врз животната средина како и член 24 каде се опфатени Елаборатите за заштита на животната средина.

Постапката за оцена на влијание врз животната средина е делумно усогласена со одредбите на Директива 2011/92/ЕУ на Европскиот парламент и на Советот од 13 декември 2011година за оценување на влијанијата врз животната средина на одредени јавни и приватни проекти (кодифицирана) и измените со Директивата 2014/52/ЕУ во Законот за животната средина.

Законот за животната средина е делумно усогласен со Директива 2011/92/ЕУ и измените со Директивата 2014/52/ЕУ со тоа што измените на Директивата 2014/52/ЕУ не се транспонирани.

Директивата 2011/92/E е транспонирана во Законот за животна средина (Службен весник на Република Македонија бр. 53/2005, 81/2005, 24/2007, 159/2008, 83/2009, 48/2010, 124/2010, 51/2011, 123/2012, 93/2013, 42/2014, 44/2015, 129/2015 , 39/2016 и 99/2018), врз основа на што се врши имплементација.

**3.2 Опција 1: Измени на Законот за животна средина во заедничка постапка**

Донесувањето на Измените на Законот за животна средина преставува голем исчекор кон заштитата на животната средина како целина.

Изменетата Директива за оцена на влијанието врз животната средина (ОВЖС) има за цел да ја подобри заштитата на животната средина преку интегрирање на размислувањата за животната средина во процесот на донесување одлуки за одобрување на јавни и приватни проекти кои бараат проценка на можните ефекти врз животната средина.

Постапката за оцена на влијанието врз животната средина (ОВЖС), исто така, ја подобрува деловната сигурност во интерес на јавните и приватните инвестиции, во согласност со принципите за подобра регулатива. Правото на ЕУ понекогаш може да бара неколку еколошки проценки за еден проект. Секоја проценка е дизајнирана да ја максимизира заштитата на животната средина од специфичен вид. Меѓутоа, повеќекратните законски барања и паралелните проценки за еден проект може да доведат до одложувања, несовпаѓања и административна несигурност во нивната примена. Административните трошоци и трошоците за имплементација, исто така, може да се зголемат, а може да има несовпаѓања помеѓу проценките и консултациите поврзани со даден проект.

Ова известување дава насоки за рационализација на постапката за ОВЖС. Тој се фокусира на одредени чекори од постапката за ОВЖС и идентификува начини за рационализирање на различните проценки на животната средина во контекст на заеднички и/или координирани процедури .

Директивата за ОВЖС предвидува две постапки за рационализирање на еколошките оценки на проекти кои подлежат на директивата за оцена на влијанието врз животната средина (ОВЖС) и други проценки на животната средина според важечкото законодавство на ЕУ. Тие се:

* заедничката постапка; и
* координираната постапка.

За проект или тип на проект може да се примени едното или двете комбинирани. Координирањето или приклучувањето на процедурите за оцена на животната средина што се применуваат на проектот, за да се избегнат преклопувања и вишок, а истовремено целосно да се искористат синергиите и да се минимизира времето потребно за овластување, е познато како „рационализирање“. Земјите-членки можат да воведат координирани и/или заеднички процедури кои ги исполнуваат барањата на односните директиви, земајќи ги предвид специфичните аранжмани што ги бараат

Во опција 1 ќе се анализира заедничката постапка.

Според заедничката постапка, земјите-членки организираат единствена проценка на влијанието врз животната средина на даден проект. Ова не влијае на ниту една одредба во друго законодавство на ЕУ што може да наведе поинаку. Една проценка, спроведена во согласност со Директивата за ОВЖС, заменува повеќекратни проценки на даден проект. Единствената проценка гарантира дека проектот е усогласен со важечкото acquis.

Со измените на Директивата 2014/52/ЕУ се зајакнува постапката за оцена на влијание врз животната средина и се подобрува доследноста и синергиите со друго законодавство и политики од областа на животната средина. За таа цел со Конвенцијата на Обединетите нации за биолошка разновидност се бара оцена, колку што е можно посоодветно, на значајни штетни влијанија на проекти за биолошката разнпвинодтс сп цел избегнување или минимизирање на таквите влијанија. Таквата претходна оцена на тие влијанија треба да придонесе постигнување на главната цел , а тоа е спречување на загуба на биолошка разновидност, за деградација на екосистемските услуги до 2020година и за нивна обнова кога е потребно. Мерките превземени за избегнување , спрелување , анмалување и ако е можно неутразлизирање на значајни штетни влијанија врз животната средина, а особнео врз видовите и живеалиштата заштитени според Директивата 92/43 ЕЕЗ на Советот и Директивата 2009/147/ ЕЗ на Европскиот Парламент и на Советот треба да придонесат за избегнување секакво отстапување од квалитетот на животната средина и секаква нето загуба на биолошката разновидност , во согласност со обврските на Унијата.

Со избор на заедничка постапка јавните и приватните инвестиции имаат поголеми финансиски импликации во изготвување на потребните документи со тоа што ја изработуваат студијата за оцена на влиајание врз природата и оцена на влиајние врз животната средина, однсоно влегуваат во големи финансиски инвестиции односно две студии. Истите се анализираа во исто време.

Со измените на закон, администрацијата ќе биде засегната, дополнително ќе се зголемат бројот на предмети имајќи во предвид се менува дефиницијата за проект.

**3.3 Опција 2: Измени на Законот за животна средина во двете постапки кооридинирано.**

Според координираната процедура, земјите-членки назначуваат орган кој ќе ги координира различните проценки на влијанието на проектот врз животната средина. Ова не влијае на ниту една одредба во друго законодавство на ЕУ што може да наведе поинаку. Имањето единствена точка на контакт одговорна за сите проценки на животната средина може да ја подобри јасноста и ефикасноста за програмерите и администрацијата и да обезбеди насоки во текот на целата процедура. Назначеното административно тело игра централна улога во координацијата и обезбедува непречено одвивање на проценките за животната средина.

Односно во координирана постапка која што е и избрана за имплеменатција јавните и приватните инвестиции ја завршуваат постапката за оцена на влијание врз природата согласно Законот за природа. Доколку оценката на влијзние врз природата е негативна се запира процесот и инвеститорот не е подлежи на дополнителни трошкоци за изработка на Студијата за оцена на влијание врз животната средина. Со измените на закон, администрацијата ќе биде засегната, дополнително ќе се зголемат бројот на предмети имајќи во предвид се менува дефиницијата за проект.

**4. Проценка на влијанијата на регулативата**

**4.1 Економски влијанија**

Економското влијание од спроведувањето на измените со Директивата 2014/52/ЕУ за оцена на влиајне врз животната средина, не може квантитативно да се процени, но би требало да биде благо позитивно, бидејќи овозможува поголема заштита на животната средина, а што е особено важно ќе се зајакне јавниот пристап до информации и транспарентноста во поглед на спроведување на оваа Директива.

Најголемите придобивки ќе произлезат од почистата животна средина, се очекува дека спроведувањето на Директивата ќе допринесe ефективност на ресурсите и одржливоста, заштитата на биолошката разновидност, климатските промени и ризиците од несреќи и катастрофи, а со тоа и поголема заштита на животната средина.

**4.2 Фискални влијанија**

Има финансиското влијание, доколку оценката на влијание врз природата укаже дека проектот може да продолжи да се развива или проектот може да продолжи да се развива со определни компензаторски мерки, а оваа одлука е обврзувачка во постапката за оцена на влијание врз животната средина.

**4.3 Социјално влијание**

Нема да има мерливо социјално влијание што произлегува од спроведувањето на Законот за животната средина.

**4.4 Влијанија врз животната средина**

Ќе има позитивно ќе влијае врз животната средина затоа што со донесувањето на законот ќе се овозможи посериозен интегриран пристап за заштита на животната средина согласно директивата која е важен инструмент за постигнување на национални и меѓународни цели поврзани со оцената на влијанијата на одредени јавни и приватни проекти врз животната средина.

**4.5 Административни влијанија и трошоци**

За спроведување на предложените активности потребно е зајакнување на Управата за животната средина во рамките на Министерството за животна средина и просторно планирање со нови вработени со цел спроведување на предложените измени. Со измените на закон, администрацијата ќе биде засегната, дополнително ќе се зголемат бројот на предмети имајќи во предвид дека се менува дефиницијата за проект. Висината на трошоците во овој момент не можат да се предвидат.

**а)** **Трошоци за спроведување**

Согласно зголемувањето на обемот на работа, потребата за зголемување на бројот на вработени не се припишува само на ефикасната имплементација на Директивата 2014/52/ЕУ, туку неопходно е и за самото спроведување на директивата, што значи јасно е дека целосната и ефективната имплементација на Директивата 2014/52/ЕУ, бара дополнителен персонал.

**б) Трошоци за почитување на регулативата**

Зајакнување на административните капацитети во надлежните институци.

**5. Консултации**

**5.1 Засегнати страни и начин на вклучување**

Координација при донесување на законот се спроведе преку одржување на јавни дебати, работни состаноци и барање на мислења со сите засегнати страни како што се:

1. **Органи на државна управа :**

-          Министерство за финансии;

-          Министерство за земјоделство, шумарство и водостопанство;

-          Министерство за здравство;

-          Министерство за дигитална трансформација

-          Царинска управа на Република Северна Македонија;

-          Центар за управување со кризи;

-          Дирекција за заштита и спасување;

1. Единици на локална самоуправа

-         ЗЕЛС (Заедница на единици на локална самоуправа).

1. Стопански Комори

-          Стопанска Комора на Република Северна Македонија;

5. Невладини организации кои делуваат во полето на заштитата на животната средина.

**5.2 Преглед на добиениете и вградените мислења**

**5.3 Мислења кои не биле земени предвид и зошто**

**6. Заклучоци и препорачано решение**

Донесувањето на Законот за животната средина е голем исчекор од аспект на почитување и спроведување на обврските од националното законодавство да ја подобри заштитата на животната средина преку интегрирање на размислувањата за животната средина во процесот на донесување одлуки за одобрување на јавни и приватни проекти кои бараат проценка на можните ефекти врз животната средина, со цел спречување на загуба на биолошка разновидност, деградација на екосистемските услуги и за нивна обнова кога е потребно. Мерките превземени за избегнување , спречување , намалување и ако е можно неутразлизирање на значајни штетни влијанија врз животната средина.

**6.1** **Споредбен преглед на позитивните и негативните влијанија на можните решенија (опции)**

Со сценариото„Не прави ништо“, има негативно влијание затоа што со не донесувањето на законот нема да има подобрување на постојната состојба во животната средина, односно со недонесувањето на Законот, сценариото „Не прави ништо“ значи дека ќе нема промена во постојната законска регулатива за проекти кои користат или влијаат врз вредни ресурси, проекти предложени за еколошки чувствителни подрачја или проекти со потенцијално опасни или непоправливи влијанија врз животната средина.

**„Опцијата 1“** ќе резултира со дополнително економско влијание затоа што Директивата за оцена на влијанието врз животната средина (ОВЖС) предвидува две постапки за рационализирање на еколошките оценки на проекти кои подлежат на директивата и други проценки на животната средина според важечкото законодавство на ЕУ. Тие се:

* заедничката постапка и
* координираната постапка.

Правото на ЕУ понекогаш може да бара неколку еколошки проценки за еден проект. Секоја проценка е дизајнирана да ја максимизира заштитата на животната средина од специфичен вид. Меѓутоа, повеќекратните законски барања и паралелните проценки за еден проект може да доведат до одложувања, несовпаѓања и административна несигурност во нивната примена. Административните трошоци и трошоците за имплементација, исто така, може да се зголемат, а може да има несовпаѓања помеѓу проценките и консултациите поврзани со даден проект.

Меѓутоа, ова известување дава насоки за рационализација на постапката за ОВЖС. Тој се фокусира на одредени чекори од постапката за ОВЖС и идентификува начини за рационализирање на различните проценки на животната средина во контекст на заеднички и/или координирани процедури .

**„Опцијата 2“** - го намалува финансискиот оптеретување. Според координираната процедура, земјите-членки назначуваат орган кој ќе ги координира различните проценки на влијанието на проектот врз животната средина. Имањето единствена точка на контакт одговорна за сите проценки на животната средина може да ја подобри јасноста и ефикасноста за програмерите и администрацијата и да обезбеди насоки во текот на целата процедура. Назначеното административно тело игра централна улога во координацијата и обезбедува непречено одвивање на проценките за животната средина.

Односно во координирана постапка која што е и избрана за имплеменатција јавните и приватните инвестиции ја завршуваат постапката за оцена на влијание врз природата согласно Законот за природа. Доколку оценката на влијзние врз природата е негативна се запира процесот и инвеститорот не е подлежи на дополнителни трошкоци за изработка на Студијата за оцена на влијание врз животната средина.

.

**6.2 Ризици во спроведувањето и примената на секое од можните решенија (опции)**

***ОПЦИЈА „*Не прави ништо*“***

Со недонесување на Законот ќе се соочиме со ризик, односно ќе нема промена во постојната законска регулатива за проекти кои користат или влијаат врз вредни ресурси, проекти предложени за еколошки чувствителни подрачја или проекти со потенцијално опасни или непоправливи влијанија врз животната средина.

**Опција 1 и Опција 2 –** непостоењето на финансиски средства за реализација на овие опции може да доведе до одложување на спроведување на предложеното решение.

**6.3 Препорачливо решение со образложение**

Согласно оценката се дојде до резултат да се усвоиПредлог на Законот за изменување и дополнување на Законот за животната средина.

Наведената опција е прифатлива од причина што истата придонесува до многу посериозен и поуреден пристап во решавање на идентификуваните проблеми во животната средина, односно се очекува дека спроведувањето на директивата ќе допринесе за ефективност на ресурсите и одржливоста, заштитата на биолошката разновидност, климатските промени и ризиците од несреќи и катастрофи, а со тоа и поголема заштита врз животната средина.

7. **Спроведување на препорачаното решение**

7.1 Потреба од менување на закони и подзаконска регулатива во областа или други сродни области.

Нема

7.2 Потребни подзаконски акти и рок за нивно донесување:

* Извештај за увезените и/или извезените супстанции од списокот на Монтреалскиотпротокол и/или производи кои содржат супстанции од списокот на Монтреалскиот протокол;
* Образец за проверка од страна на правното лице односно трговец поединец кое поседува средства за ладење и/или производи кои содржат средства за ладење;
* Упатство за спроведување на постапката за оцена на влијанието врз животната средина;
* Упатства за спроведување на постапката за оцена на влијанието врз животната средина за проекти од областа на енергетиката (производството, суровини, пренос, складирање, мрежи и слично) како и за проекти од други области за кои се спроведува оцена на влијанието врз животната средина и
* Содржина на барањата што треба да ги исполнува студијата за оцена на влијанието врз животната средина

7.3 Органи на државната управа, државни органи и други органи надлежни за спроведување:

* Министерството за животна средина и просторно планирање
* Управата за животна средина како Стручен орган во состав на министерството
* Државниот инспекторат за животна средина.
  1. Активности за обезбедување на ефикасно спроведување на предлогот на закон заради спроведување на Законот потребно е да се преземе низа на активности со цел негово ефикасно спроведување, меѓу кои и редовно одржување на состаноци со претставници од централната, локална власт. Исто така, потребно е да бидат спроведени информативни кампања за промовирање на обврските на државните органи и органите на локалната самоуправа.

**8. Следење и евалуација**

8.1 Начин на следење на спроведувањето

Спроведувањето на законот ќе се врши од страна на надлежните институции и тоа:

* Влада на Република Северна Македонија и
* Министерство за животна средина и просторно планирање

* 1. Евалуација на ефектите од предлогот на закон и рокови
* Со предлог на законот се обезбедува континуитет во делот на заштитата на животната средина што директно влијае на вкупниот економскиот раст и
* Министерството за животна средина и просторно планирање во соработка со сите инволвирани страни односно субјекти, по истекот на соодветен период (од најмалку две години) би можело да даде соодветна евалуација на ефектите од примената на овој закон. По овој период ќе може да се очекува ефект од донесени одредби согласно овој закон .

Како индикатори ќе се користат:

* Број на процеси за донесување одлуки за одобрување на јавни и приватни проекти кои бараат проценка на можните ефекти врз животната средина, со цел спречување на загуба на биолошка разновидност;
* број на деградација на екосистемските услуги и за нивна обнова кога е потребно и
* број на мерките превземени за избегнување, спречување, намалување и ако е можно неутразлизирање на значајни штетни влијанија врз животната средина.

**Изјава од државниот секретар**

**Нацрт-извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ .................................................**

**Потпис на државен секретар,**

**Resmi Ejupi**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата, сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**Потпис на министер,**

**Izet Mexhiti**